তসবি
তসবিহ বা তাসবিহ (আরবি: تَسْبِيح) হলো মুসলিমদের ব্যবহার্য একধরনের জপমালা, যা জিকির পড়া গুনতে ব্যবহার করা হয়। আফগানিস্তান, ইরান, তাজিকিস্তান, পাকিস্তান, বাংলাদেশ, ভারত প্রভৃতি দেশে এটি “তসবিহ” নামে পরিচিত। এটি মিসবাহা (আরবি: مِسْبَحَة, প্রতিবর্ণীকৃত: misbaḥa), সুবহা (আরবি: سُبْحَة; আরবি, কুর্দি ও উর্দু ভাষায়), তেসপিহ (তুর্কি, বসনীয় ও আলবেনীয় ভাষায়) প্রভৃতি নামে পরিচিত। আরবিতে একে মিসবাহা বা মিসবাহাহ ও তসবিহ বলা হলেও অনারব বিভিন্ন ভাষায়, বিশেষ করে ফারসি ভাষায় জিকির ও সুবহানাল্লাহ পড়াকেও তসবিহ বলে। তুরস্কে এটি তেসপিহ নামে পরিচিত।